Dimpués se chira de vez cara ta la fembra, como si creyase un efecto de sorpresa, deixa de bater as plumas y s'amana enta ella mientres abate firme l'abanico alto d'a fembra. Bellas vegadas ye la fembra la qui l'arrodeya pa meter-se-le de caras. O masclo se pavoneya alavetz a pasetz lentos, arredol d'ella, estira o cuello, estorrufa o lumo en amostrando as plumas oceladas. Si a fembra, indiferent en apariencia, continua con as suyas ocupacions, o masclo la sigue lentament, pero si se le concara, o masclo fa sacutir a-escape as plumas rectrices, lo que tiene por efecto fer un tremenido d'as barbas y un destello d'os ocelos en as plumas ornamentals. Ixas trembleras no duran si que bells segundos pero pueden repetir-se cada vegada que a fembra devante a cabeza, dimpués de lo qual o masclo puede chirar-se de nuevo y sacutir as remeras primarias. Alavetz, o masclo lanza un chiflo y s'arrulla contra la fembra, lo que de regular ocasiona que ella fuiga.